पेटुनिया

पेटुनिया या पिटुनिया, दक्षिण अमेरिकी मूल के पुष्पी-पादपों (फूलों के पौधों) की 20 प्रजातियों का वंश है। पेटुनिया नाम के लोकप्रिय फूल ने अपना यह नाम फ्रांसीसी भाषा के शब्द petun (पेटुन), से लिया है जिसका अर्थ एक तुपी-गुआरानी भाषा में "तंबाकू" होता है। बगीचों में देखी जाने वाली इस एक वार्षिक पादप, की अधिकांश किस्में संकर नस्ल की होती है।

प्रतीकवाद और लोककथायें
मायन और इंका लोगों का मानना था कि पेटुनिया में पाताललोक के राक्षसों और आत्माओं को दूर (उनकी गंध से) करने या भगाने की शक्ति है। लोककथाओं के अनुसार, पेटुनिया सिर्फ वहाँ ही फलता है जहाँ सकारात्मक ऊर्जा होती है, नकारात्मकता ऊर्जा में यह नहीं पनपता। 

यदि पेटुनिया को उपहार के रूप में दिया जाये तो इसके दो अर्थ होते हैं, या तो वो यह इंगित करते हैं कि किसी को "किसी का साथ पसन्द है" या फिर यह किसी के गुस्से या आक्रोश का भी प्रतिनिधित्व करते हैं।

दीर्घा

सन्दर्भ